**PÁLYÁZATI KIÍRÁS**

**A Rotary Club Hódmezővásárhely ösztöndíj pályázatot hirdet a 2016-2017-es tanévre, Hódmezővásárhelyen és környékén élő, középfokú intézménybe járó tehetséges, jó tanulmányi eredménnyel rendelkező, az ösztöndíjra rászoruló tanulók számára.**

**A pályázat célja:** Támogatás nyújtása olyan jó tanuló, tehetséges diákoknak akiknek tehetségük kibontakoztatásához szükség van ösztönzésre, segítségre és akiknek szociális helyzetük indokolja az ösztöndíj odaítélését.

**Az elnyerhető ösztöndíj:** 50.000.-Ft, azaz ötvenezer forint.

**A pályázat beadási határideje:** 2016. október 31.

**A pályázat benyújtásának módja és helye:** Pályázni a kitöltött ürlap és a szükséges dokumentumok megküldésével lehetséges. Az ürlap kitölthető és nyomtatható az „Ösztöndíj pályázat” fül alatt, vagy letölthető a „Dokumentumok” fül alatt.

**Posta cím: *Rotary Club Hódmezővásárhely***

***Dr. Pálinkó Mihály elnök***

***6800 Hódmezővásárhely, Kaszap utca 16. 3/7.***

A támogatásra elkülönített összeg 1.000.000.-Ft, azaz egymillió forint.

A pályázatokat a Rotary Club hódmezővásárhelyi tagjai bírálják el. Az elbíráláson csak a hiánytalanul kitöltött pályázatok vesznek részt.

**Újdonság:** A 2016-2017-es tanévben egy irodalmi ösztöndíjjal bővült a pályázat. Pályázni csak és kizárólag teljes mértékben saját verssel lehet. A nyertes pályázó 1 éves tagságot nyer a Kárász József Irodalmi Körbe az ösztöndíj mellé. Az irodalmi pályázatokat az irodalmi ösztöndíj felajánlója Tompai Attila klubtársunk bírálja el. A verset a 6. pont egyéb címszó alá kérjük beírni.

A nyertes pályázókat személyesen értesítjük. Az ösztöndíjak ünnepélyes átadására 2016. december. 12.-én a Bessenyei Ferenc Művelődési Központban kerül sor.

Sikeres pályázatírást kívánok!

Hódmezővásárhely, 2016. szeptember 27.

Dr. Pálinkó Mihály elnök

Rotary Club Hódmezővásárhely